# data[].attributes.body
Assignatura: Mirem el món
Nom: Laura Martínez Sanz
NIU: 1633966
Tutora: Belen Quinteiro

# data[].attributes.body
Entrada 3

Guardia, F. F. (2013). Escuela moderna, la (Memoria y crítica de la Educación). BIBLIOTECA NUEVA.

Entrada 7
Pérez, A. (2021). Pactos Verdes en tiempos de pandemias. Libros en acción.

Entrada 15
Parr, T. (2004). El llibre de la pau. ediciones Serres.

Entrada 17
Junyent, C. (2021) Som dones, som lingüistes, som moltes i diem prou. Prou textos incoherents i confusos. Canviem el món i canviarà la llengua (Catalan Edition). Eumo Editorial.

# data[].attributes.body
Veient el que hem fet durant els projectes duts a terme aquest curs, la meva hipòtesi seria veure si realment conec els meus ideals i què està passant tant al meu món, com al món que ens envolta.

# data[].attributes.body
Per realitzar aquest treball m’agradaria fer un Padlet on pugui penjar les diferents entrades. Considero que podria quedar bastant bé, ja que la meva idea inicial és que la gran majoria d'entrades siguin fotografies i pot quedar com un mural digital.

En cas de que no pugui introduir bé el treball al Padlet, la meva segona opció és fer un Blog amb una entrada per fotografia.

# data[].attributes.body
Per la meva experiència, he comprovat que no et pots creure tot el que llegeixes, has de seguir el teu criteri utilitzant la raó.  D'una banda, ningú és objectiu a l'hora d'escriure, cadascú ho fa de manera que defensa el seu punt de vista i pot tergiversar les paraules del bàndol contrari per convèncer a la gent. Depèn de la manera com t’exposin un tema et formaràs una opinió o una altra.

A més, com vivim en l'època de les xarxes socials, estem envoltats de Fake News. Fa uns anys, ja sabies que segons el diari que llegies defensava més uns ideals que uns altres. En canvi, actualment, a les xarxes no s'ha de passar cap filtre per penjar qualsevol informació.

Per aquesta raó, és tan important que, encara que no entenguem sobre un tema, siguem capaços de trobar eines per saber si el missatge és cert o no. Tot el que veiem i llegim va formant a poc a poc la nostra identitat.

# data[].attributes.headline
Arribarem a temps per salvar el planeta? 

# data[].attributes.subject
Arribarem a temps per salvar el planeta? 

# data[].attributes.body
Sabem el que està passant al nostre planeta gràcies a la ciència, però no estem fent cas a la raó i continuem esperant per actuar.

Passen els dies i cada cop veiem més notícies sobre desabastiment, pujades del preu, contaminació ambiental... Sabem que en algun punt de la producció de tots els productes que fem servir participen els combustibles fòssils, però no volem acceptar que hem passat el pic de producció i els estem esgotant.

Per això hem de trobar una solució i començar a actuar. Decidir si salvar el planeta encara que això comporti una gran crisi econòmica, de la qual acabaríem sortint; o patir una crisi ambiental que pot acabar amb nosaltres. No tenim una solució simple ni podem dependre de les energies renovables perquè, de moment, no generen la potència suficient.

El nostre planeta ens necessita, ha de continuar creixent. Per això, hem de buscar alternatives com per exemple augmentar l'autosuficiència de les persones per ser capaços de sobreviure amb els recursos locals. Com a mínim hem de començar relocalitzant la indústria i deixant de ser una societat que viu del consumisme.

# data[].attributes.body
Hem de saber qui som, però per això hem de saber quins actors externs poden influir a l’hora de crear la nostra identitat.

Durant tota la història hem estat molt influenciats pel govern tot i no ser-hi conscients. De fet, si haguéssim nascut en un altre moment de la història o en un altre país, els nostres ideals serien molt diferents dels que podem tenir actualment. Tal com vam parlar a classe, si haguessim nascut durant l'època de Hitler, creuríem que el nazisme està bé, ja que és allò que ens inculquen des de petits.

El llibre L’escola moderna, Ferrer i Guàrdia ens fa reflexionar sobre com hem arribat a ser qui som. Explica que durant molts anys, la societat ha viscut estancada amb unes limitacions imposades que no ens han deixat avançar. En aquell moment, es controlava tot el coneixent que arribava a la població perquè la gent fos ignorant i no es revelés.

He triat aquest llibre perquè hem de ser conscients de la nostra història i veure que tot el que ens envolta ens està condicionant en major o menor grau. Per això, hem de fer ús dels coneixements de la ciència i la raó per sobre de tot i fer-nos preguntes. No podem deixar que ningú triï per nosaltres què hem de pensar.

# data[].attributes.body
Tal com hem vist a Comunicació i Interacció Educativa, el primer pas és saber com som i com ens sentim nosaltres en els diferents contextos.

Hem d'aprendre que ens volen dir o ocultar els polítics amb els seus discursos, saber reconèixer quan utilitzem la comunicació paradoxal, informar-nos i contrastar tota la informació que trobem. No podem deixar-nos enganyar per les primeres impressions o prejudicis i, sobretot, hem de lluitar per allò que considerem correcte.

Per poder fer-ho ens cal trobar la nostra pròpia opinió i tenir les idees clares per defensar-la. No hem de ser dels que van canviant d'orientació segons un vídeo que vegin o un discurs que sentin. El més important és saber qui som i on volem arribar, no ens podem quedar a mig camí. Si no intentéssim destacar, qui seria capaç de fer una obra d'art tan bonica com la de la fotografia?

# data[].attributes.body
La informació la trauré generalment del que anem fent a la classe acabada de completar amb algunes pàgines web si és necessari. D'altra banda, les fotografies vull que representin molt bé allò que vull dir, per això intentaré fer gran part de les fotografies jo mateixa o fer algun collage que contingui imatges meves i d'internet.

# data[].attributes.body
Introducció
1. El meu món. (2021). [Fotografia]. Elaboració pròpia
2. Logo Padlet. (2017, 23 gener). [Fotografia]. blogspot.
https://4.bp.blogspot.com/-3J0hrHvIMF0/VNaUNr0NGnI/AAAAAAAAFjo/dqLxlma2usI/s1600/padlet.png

Entrada 1
3. Sobresortir. (2021). [Fotografia]. Elaboració pròpia.

Entrada 2
4. Elements. (2022). [Fotografia]. Elaboració pròpia.

Entrada 3
5. Control. (1905, 31 diciembre). [Fotografia]. Wikipedia. https://upload.wikimedia.org/wikipedia/commons/7/7d/Escuela_Moderna.jpg

Entrada 4
6. Informar-nos. (2021). [Fotografia]. Elaboració pròpia.

Entrada 5
7. Crèixer. (2022). [Fotografia]. Elaboració pròpia.

Entrada 6
8. Medi ambient. (2022). [Fotografia]. Elaboració pròpia.

Entrada 7
9. Màquina. (2021). [Fotografia]. Elaboració pròpia.

Entrada 8
10. Energia. (2020). [Fotografia]. Elaboració pròpia.

Entrada 9
11. Amanida. (2022). [Fotografia]. Elaboració pròpia.

Entrada 10
12. Compra Too Good To Go. (2022). [Fotografia]. Elaboració pròpia.

Entrada 11
13. Hort. (2022). [Fotografia]. Elaboració pròpia.

Entrada 12
14. Productes ecològics. (2022). [Fotografia]. Elaboració pròpia.

Entrada 13
15. Paleta de colors. (2022). [Fotografia]. Elaboració pròpia.

Entrada 14
16. Prohibit. (2022). [Fotografia]. Elaboració pròpia.

Entrada 15
17. Pau. (2022). [Fotografia]. Elaboració pròpia.

Entrada 16
18. Gris. (2022). [Fotografia]. Elaboració pròpia.

Entrada 17
19. Biblioteca. (2022). [Fotografia]. Elaboració pròpia.

Conclusions
20. Calma. (2022). [Fotografia]. Elaboració pròpia.

# data[].attributes.body
Volem començar a canviar i una bona manera és comprant productes locals, però fer-ho no és tan fàcil com sembla.

Creiem que per comprar els productes a una botiga propera a casa nostra els seus productors són de proximitat quan molts cops no és així. Intentem comprar productes de temporada per reduir les emissions de CO₂ que suposa transportar els aliments i molts cops aquests han fet la volta al món per arribar a nosaltres i continuem igual.

És molt important que ens conscienciem que això està passant i ens informem bé si volem fer aquest pas, ja no només per nosaltres sinó pel nostre planeta. En uns quants anys hem augmentat les emissions de CO₂ cap al planeta desmesuradament. Si mirem les dades del 2007 l'emissió de CO₂ causada pel transport d'aliments, va ser de 4,7 Mt i havia augmentat un 67% respecte al 1995. (Gonzàlez, 2007). Si això us sembla molt, heu de saber que continua augmentant extremadament i hem de fer alguna cosa.

# data[].attributes.body
El meu projecte segueix les preguntes següents:

Què penso?

Què està passant?

Què podem fer?

# data[].attributes.body
Hem vist que transportar els productes contamina, però no només és això, ja que fem una sobreproducció d’aquests i això provoca malbaratament alimentari. Fa poc he descobert una molt bona manera per ajudar a evitar-lo: utilitzar el Too Good To Go.  Si no n'heu sentit mai a parlar d'aquest servei, és una aplicació que serveix per comprar a diverses botigues lots amb productes sorpresa en funció del que hagin venut aquell dia a un preu molt assequible.

Avui dia, es malbarata aproximadament un terç del menjar, per això cada cop més negocis s'estan unint a aquesta iniciativa que serveix per evitar que hagin de llençar aliments que la gent no comprarà perquè s'estan fent malbé o bé perquè que caduquen en poc temps. Considero que és una manera molt fàcil de començar a contribuir per ajudar al planeta i evitar l'escalfament global. Si tots posem el nostre granet de sorra, a poc a poc anirem canviant la manera que tenim de veure l'alimentació. No pot ser que produïm el triple d'aliments que als anys seixanta, quan la població mundial només s'ha duplicat. (Vivas, 2011)

Tal com posa al propi web de l'aplicació: #LaComidaNoSeTira

# data[].attributes.body
Si encara volem aprofundir més, podem ser nosaltres mateixos els que produïm part del que mengem utilitzant els horts urbans. Així 100% sabríem què és el que estem menjant, on i com s'ha cultivat.

Aquí a Sabadell hi ha una manera molt més fàcil del que pensem de tenir el nostre propi hort, ja que l'ajuntament i diverses entitats (com la Caixa) cedeixen parcel·les d'horta durant tres mesos. En aquest temps aprens a conrear la terra i a gaudir del contacte amb la natura, a més de recollir els teus fruits. Molts de nosaltres pensarem que això ha de ser molt complicat, és per això que també pots tenir assessorament virtual en tot moment i, fins i tot, disposar de la presència d'un professional uns dies al mes.

Si tothom tingués el seu hort, faríem un gran pas: no ens hauríem de preocupar pel comerç just, hi hauria menys contaminació, menjaríem aliments més saludables... Però no és fàcil cultivar els teus propis fruits, ni tothom té temps per anar a l'hort a cuidar-los o, bàsicament, no volen fer-ho. A la següent entrada us parlaré d'una altra opció que tenim a l'abast i que potser és més fàcil de dur a terme.

# data[].attributes.body
A tot arreu trobem associacions de consum on venen productes frescos, ecològics (la majoria amb el segell que ho certifica), sense envasos i de proximitat.

Aquí a prop de la Universitat Autònoma de Barcelona, hi ha l'associació El Cabàs. Aquesta companyia està formada per unes 100 unitats de consum que recullen la cistella de compra dos dies a la setmana.

El problema que tenen aquestes entitats és que els productes són cars perquè han de competir amb les empreses multinacionals que ofereixen preus més barats. Però a part del preu no trobem cap altre aspecte en contra.
Per això és necessari és que a poc a poc els anem incloent als nostres àpats, encara que no sigui un canvi d'avuí per demà.

Segur que val la pena pagar una mica més per menjar productes que s'han produït de manera ecològica. Ens hem de comprometre amb el futur del planeta!

# data[].attributes.body
Entrada 6
Comision Europea. (s. f.). Energy and the Green Deal. Comisión Europea - European Commission. Web Oficial de La UE. https://ec.europa.eu/info/strategy/priorities-2019-2024/european-green-deal/energy-and-green-deal_es#:%7E:text=El%20Pacto%20Verde%20Europeo%20se,y%20asequible%20para%20la%20UE

Dans, E. (2021, 15 julio). El Pacto Verde Europeo sigue siendo insuficiente. Blog. https://www.enriquedans.com/2021/07/el-pacto-verde-europeo-sigue-siendo-insuficiente.html

Entrada 7
Vicente, S. (2021, 12 febrero). “El Pacto Verde Europeo es una huida hacia adelante que pinta de verde el capitalismo más convencional” -. Climática. https://www.climatica.lamarea.com/pacto-verde-europeo-huida-adelante-alfons-perez/

PricewaterhouseCoopers. (2021). ¿Están las empresas europeas preparadas para el Pacto Verde de la UE? PwC. https://www.pwc.es/es/publicaciones/sostenibilidad/european-green-deal-survey-2021.html

Entrada 8
Instituto Catalán de Energía. (2020). Balance de energía eléctrica de Cataluña. gencat. https://icaen.gencat.cat/es/energia/estadistiques/resultats/anuals/balanc_energia/#:%7E:text=La%20producci%C3%B3n%20bruta%20de%20energ%C3%ADa,9%25%20de%20la%20producci%C3%B3n%20total.

de la Cruz, J. L. (2021, 24 noviembre). ¿Nucleares? No son necesarias. Diario de Sevilla. https://www.diariodesevilla.es/opinion/tribuna/Nucleares-necesarias_0_1632136917.html

Comissió Europea. (2008, 30 enero). CORDIS | European Commission. Web Oficial de La UE. https://cordis.europa.eu/article/id/29069-speeding-up-radioactive-decay-through-transmutation/es

Entrada 9
Vivas, E. (2011). La soberanía alimentaria como alternativa. Sites. https://derechoalimentacion.org/sites/default/files/pdf-documentos/Soberania_alimentaria_como_alternativa.pdf

Entrada 11
Fundació Antiga Caixa Sabadell 1859. (s. f.). Vols treballar un hort? | De l'hort al plat per 1€ al dia http://www.fundaciosabadell.cat/espai-natura/vols-treballar-un-hort/

Entrada 12
Grup de consum ecològic. (2022). El Cabàs - Inici. Blog. https://www.elcabasecologic.cat/

Entrada 14
Desenfunda.com. (2019, 16 septiembre). ¿Qué es prohibido por la ley durante una guerra? Desenfunda. https://www.desenfunda.com/blog/que-es-prohibido-por-la-ley-durante-una-guerra/

Entrada 15 i 16
Escola de pau. (s.f.). Introducció de conceptes: pau, violència, conflicte. Universitat Autònoma de Barcelona. https://escolapau.uab.cat/img/programas/educacion/publicacion002c.pdf

Entrada 17
Els matins (2021, 1 septiembre). El llenguatge inclusiu, en qüestió [Vídeo]. CCMA. https://www.ccma.cat/tv3/alacarta/els-matins/el-llenguatge-inclusiu-en-questio/video/6116607/

# data[].attributes.body
Un cop tenim la base de l’educació, poden sorgir-nos moltes preguntes sense resposta. És important que ens plantegem preguntes per saber com és el món on vivim. És just? Hi ha desigualtats? Violència? Que m’agradaria canviar?

És irònic que es prohibeixin unes coses i altres no sense cap explicació.

A partir de la guerra que hi ha hagut entre Rússia i Ucraïna s’ha tornat a parlar de la guerra i de moltes regles implícites que trobem en aquesta. Volem evitar la violència, però no prohibim la guerra amb tot el que aquesta implica. Prohibim utilitzar alguns tipus d’armes determinats, perquè són “massa perilloses”. Prohibim bombardejar hospitals, escoles i llocs civils. Prohibim crims contra la pau i la humanitat, però permetem que mori molta gent sense cap raó, gent que el dia anterior tenia una vida “normal” es queda sense lloc on anar d’un dia per l’altre i no es fa res al respecte.

Qui tria que és el correcte? Què es pot fer i que no? On posem el límit?

# data[].attributes.body
No només ens hem de centrar en què mengem. Si volem canviar i cuidar el nostre món hem d'aconseguir fer un canvi en la població.

Considero que aquesta foto representa tots els ideals possibles, cada color representa una idea diferent. A partir d'aquí som nosaltres els que hem de triar quins utilitzem per al nostre quadre, quins seguim al llarg de la vida.

La percepció del color depèn de diversos factors igual que les possibles percepcions que podem tenir les persones d'un mateix tema. Els pares, mares, avis, mestres... ens han d'acompanyar en el procés, han d'ensenyar-nos el que saben, però també hem d'aprendre a buscar i contrastar informació per formar les nostres pròpies creences sense que ningú ens digui que està bé o malament. Un cop som capaços de decidir per nosaltres mateixos, només ens cal estar atents dels detalls, reflexionar i veure que podem canviar per millorar. Millorar en l'àmbit personal, en el nostre entorn i a la societat sencera.

Així com a una escala Pantone es representen tots els matisos que té un mateix color, les idees també són així: tot i ser molt semblants sempre hi ha petis trets que les fan diferents.

# data[].attributes.body
Hi ha canvis constants a la societat i decisions que hem de prendre a tot arreu. Cada cop trobem ideals i formes de ser més variades i això està provocant un alt impacte en la manera de pensar de molta gent. Hem d'adaptar-nos a les noves situacions, però ens han d'imposar els canvis des de dalt o hem de ser nosaltres els que a poc a poc incorporem les normes que creiem necessàries en cada moment?

Relacionat amb això vull parlar del llenguatge inclusiu, en concret del llibre Som dones, som lingüistes, som moltes i diem prou de M. Carme Junyent. Aquest llibre ha causat molt debat perquè conté articles en contra del llenguatge no sexista. Explica que utilitzar desdoblaments (com nois i noies) provoca que quan només dius la paraula genèrica (nois) estiguis excloent la resta. També dona molta importància al fet de modificar la gramàtica i les dificultats que pot generar modificar una sola paraula, que faria variar tots els seus complements. A causa d'això critica el llenguatge inclusiu, que ens volen imposar, i parla de ser respectuosos amb totes les identitats fixant-nos en el missatge que ens vol transmetre i no en com ho diuen.

En conclusió veiem que els canvis convenients en el llenguatge aniran apareixent des de baix, segons adaptem la nostra manera de parlar. Nosaltres hem d'intentar canviar el món i, si cal, això provocarà canvis a la llengua.

# data[].attributes.body
Considero que aquesta imatge em representa. Sembla una simple fotografia de l'alba amb un paisatge que pot semblar molt bonic, però la seva combinació d'elements va molt més enllà. Vull començar el meu treball amb una reflexió de qui soc jo. A mesura que llegiu les entrades, anireu veient què penso sobre el món on vivim i els canvis que hem de fer. De moment, però, em vull centrar en mi mateixa.

Tornant a la imatge...
El sol expressa el final i l'inici del dia, un moment de canvi. Per això m'ajuda a veure aquesta nova etapa que estic vivint (la universitat) com un nou principi, un canvi cap a millor de la meva vida que m'ajudarà a aproximar-me als meus objectius. Un canvi per a mi i per tot el que m'envolta.

Altrament, les flors representen el meu creixement personal que mai pararà. A més, que estiguin rodejades de pedres mostra que encara que el camí sigui difícil he de continuar, aquestes baixades i pujades només serveixen per millorar.

Això em recorda que al final sempre arribarà la calma, el que representa el mar, i que no ens hem d'enfonsar passi el que passi.

Aquest conjunt soc jo ara mateix.

# data[].attributes.body
La nostra manera de veure la pau també pot afectar a la forma com afrontem els problemes.

Primer de tot, què és un conflicte? Un conflicte és un procés més enllà de la crisi que ens mostra la diversitat i permet hi hagi creixement. L'hem d'entendre com un fet enriquidor del qual podem aprendre.

Veure els problemes com una oportunitat pot canviar la nostra manera d'actuar quan ens trobem davant d'un. Molts cops ens evadim, fem les coses per no haver de discutir o competim perquè la nostra idea sigui la millor, però el que hem de fer és cooperar. El més important és buscar una manera comuna d'enfocar les dificultats. Crear compromís entre tots els components del grup i aconseguir que hi hagi una bona comunicació: s'intercanviïn opinions, s'escoltin i arribin a solucions que incloguin a tothom.

Quan tenim un conflicte podem veure tot gris i pensar que el món ens cau a sobre, però hem de buscar l'alegria. Ser com aquest circ dins d'un mar de núvols.

# data[].attributes.body
Tothom té un objectiu comú: aconseguir la pau. Però, què considerem pau i què violència?

Normalment, pensem que hi ha pau quan hi ha absència de violència directa o de guerra, però en realitat això no és pau. De fet, Johan Galtung va denominar-la "pau negativa" i va crear una nova definició del concepte de pau en la qual incloïa qualsevol classe de violència. Això es coneix com a "pau positiva" i implica afrontar i resoldre els conflictes de forma noviolenta per obtenir l'harmonia d'una persona amb ella mateixa, amb la naturalesa i amb els altres. (Caireta i Barbeito)

Hi ha altres tipus de violència no tan reconeguts: hi ha violència a la forma com està organitzada la societat, hi ha violència cap al que és diferent (cap a la religió, la cultura, la llengua...), hi ha violència si es concentren els poders, hi ha violència si evadim els conflictes...

La pau és una cosa molt diferent d'això:
Pau és aprendre a ser tu mateix.
Pau és demanar perdó.
Pau és fer nous amics.
Pau és compartir.
Pau és ser lliure.
Pau és estimar.

# data[].attributes.body
Tot i que m'ha costat trobar el fil conductor del treball, al final he vist que m'he centrat en els canvis que hem de fer entre tots, tant com a societat com individualment, per tal de millorar el planeta.

Vivim a un món ple de problemes. Problemes als quals donem molta importància, com el canvi climàtic, i problemes dels quals gairebé mai es parla, com són els individuals.

Tots sabem el que està passant arreu del món, però sembla que no ens volen ensenyar quines solucions hi ha. És cert que n'hi ha que no depenen de nosaltres, però posar el nostre granet de sorra pot ajudar molt més del que creiem. Potser no podem tenir un hort (per la feina que comporta), no obstant això detalls com comprar un To Good To Go o reciclar són de gran ajuda.

Hem d'aconseguir veure la realitat nosaltres mateixos, sense que ens hagin de dir què passa o què hem de fer. Cal que ens ensenyin a qüestionar-nos tot, a respectar a tothom o a fer petites modificacions segons el que creiem. Hem de ser capaços de resoldre els problemes més senzills per poder dur aquestes solucions molt més enllà.

Petits canvis al cercle proper de cadascú acabaran generant un canvi global, un gir de la nostra manera de conviure amb el planeta. De fet, millorant el món, podrem assolir aquest mar en calma on no hi haurà preocupacions pel que pugui passar demà.

# data[].attributes.body
Volem parar el canvi climàtic i tenir més cura del medi ambient. Per això tenim un acord amb la UE: el Pacte Verd Europeu (o Green Deal).

La producció i l'ús d'energia representen més del 75% de les emissions de gasos d'efecte d'hivernacle. Aleshores és imprescindible començar a actuar per tal d'aconseguir els nostres objectius climàtics."Volem reduir les emissions netes de gasos d'efecte d'hivernacle en almenys un 55% d'aquí a 2030, contrastant-los amb els nivells de 1990" (Comissió Europea, s.f.) i que hagin desaparegut totalment per l'any 2050.

Per assolir-ho, se segueixen els principis següents: garantir un subministrament energètic segur i assequible, desenvolupar un mercat interconnectat i prioritzar l'eficiència energètica (millorant el rendiment i prioritzant les fonts renovables).

Tot i ser una proposta interessant és imprescindible prendre mesures més immediates. Els terminis s'estan escurçant cada vegada més i aquesta millora continua sent insuficient. Hem de fer que les empreses hagin de complir aquestes propostes obligatòriament per poder avançar. "Es momento de plantearse que no podemos seguir viviendo como vivíamos, que tenemos que cambiar radicalmente, y que esos cambios, aunque no te gusten, no son cuestión de opinión, y son, como llevamos ya bastante tiempo comentando, absolutamente imprescindibles." (Dans, 2021)

# data[].attributes.body
A Catalunya tenim tres centrals nuclears situades a la província de Tarragona (Ascó I i II i Vandellòs II). De fet, aquest any, l'energia nuclear ha estat la principal font energètica per a la producció d'energia elèctrica a Catalunya, representant un 54,9% de la producció total. (Instituto Catalán de Energía, 2020)

Què penseu de l'energia nuclear? L'hauríem d'utilitzar? Tal com defensa França, potser l'hauríem de considerar una energia sostenible, ja que no emet CO₂ i pot ser útil per al compliment del Green Deal.

A més, el projecte EUROTRANS està estudiant una manera de fer que la desintegració radioactiva sigui més ràpida mitjançant la transmutació, un procés que es basa en transformar residus radioactius altament tòxics i de llarga vida en productes de fissió més estables de vida més curta.

Si aconseguim transformar aquests residus, quines raons ens queden en conta de les centrals nuclears?

# data[].attributes.body
Però, les empreses coneixes aquest pacte? El segueixen?

Segons un qüestionari que ha fet PwC a 300 empreses de 13 països europeus -entre el juliol i l'octubre del 2021- podem dir que un 60% de les empreses europees no estan familiaritzades amb el Pacte Verd i menys de la meitat estan preparades per als reptes que aquesta iniciativa suposa.

La majoria de les empreses han invertit capital per a ser més sostenibles en els pròxims anys, però el repte és fer una transició cap a una economia circular. Es vol allargar la vida útil dels productes i reutilitzant-los per reduir els residus i, per tant, també les emissions.

Tot i això, tenim un problema: la globalització. Aquest canvi dins la Unió Europea no serveix de res si els estats traslladen la producció d'energia i extracció de matèries primeres a llocs com la Xina i les empreses multinacionals marxen a altres països on no hagin de fer aquest canvi i, per tant, la producció sigui més econòmica.

El que hem de fer és fer un canvi a nivell mundial, no té cap sentit anar movent les empreses d'un país a un altre.